Cu aproape 95 de milioane de dolari câștigați în timpul carierei, Serena Williams deține recordul all-time la acest capitol.
Averea ei este însă mult mai mare, grație contractelor de publicitate, dar și a afacerilor în care a pompat bani.
Ea a anunțat că a investit în ultimul an și jumătate, prin Serena Ventures, în nu mai puțin de 85 de companii diferite.
"M-am gândit că ar fi foarte distractiv să vorbesc despre lucrurile pe care le fac acum, că nu mai joc tenis profesionist. Am început să investesc în multe companii, pasiune pe care o aveam de când eram jucătoare. Investesc în companii aflate la început de drum, în care cred.
Am această latură de antreprenor de când jucam tenis, mereu a fost foarte important pentru mine să am un plan "B". E o pasiune, a fost foarte important pentru mine să mă dedic rolului de businesswoman. În portofoliul meu personal sunt în prezent peste 85 de companii în care am investit", a anunțat Serena.
Serena a devenit de curând mamă pentru a doua oară. Ea este măritată cu Alexis Ohanian, un potent om de afaceri american, de origine armeană.